SK
17.4.2023
Úradný vestník Európskej únie
C 134/3
Uznesením z 9. marca 2023 Súdny dvor (šiesta komora) zamietol odvolanie ako čiastočne zjavne neprípustné a čiastočne zjavne nedôvodné a rozhodol, že odvolateľ znáša svoje vlastné trovy konania.
Návrh na začatie prejudiciálneho konania, ktorý podala Conseil d’État (Belgicko) 16. januára 2023 – XXX/État belge, zastúpený Secrétaire d’État à l’Asile et la Migration (Vec C-14/23, Perle) (2023/C 134/05) Jazyk konania: francúzština Vnútroštátny súd, ktorý podal návrh na začatie prejudiciálneho konania Conseil d’État
Účastníci konania pred vnútroštátnym súdom Žalobkyňa: XXX Žalovaný: État belge, zastúpený Secrétaire d’État à l’Asile et la Migration
Prejudiciálne otázky 1.
Má byť so zreteľom na článok 288 [ZFEÚ], články 14 a 52 Charty základných práv [Európskej] únie, články 3, 5, 7, 11, 20, 34, 35 a 40 smernice Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia a odborného vzdelávania, dobrovoľníckej služby, výmenných programov žiakov alebo vzdelávacích projektov a práce au pair (1) (prepracované znenie) a jej odôvodnenia 2 a 60, zásady právnej istoty a transparentnosti, právomoc zamietnuť žiadosť o povolenie na pobyt, ktorú členskému štátu priznáva článok [20 ods.
2 písm.
f)] smernice [2016/801], na to, aby ju tento štát mohol využiť, výslovne stanovená v jeho právnej úprave?
Ak áno, musia byť vážne a objektívne dôvody špecifikované v jej právnych predpisoch? 2.
Vyžaduje sa, aby členský štát pri posudzovaní žiadosti o študijné vízum overil zámer a úmysel cudzinca študovať, keďže článok 3 smernice [2016/801] definuje študenta ako osobu, ktorá je prijatá do inštitúcie vysokoškolského vzdelávania, a dôvody zamietnutia žiadosti uvedené v článku [20 ods.
2 písm.
f) tejto smernice] sú fakultatívne a nie povinné, ako sú dôvody uvedené v článku [20 ods.
1] [tejto smernice]? 3.
Vyžaduje článok 47 Charty základných práv, zásada efektivity a článok [34 ods.
5] smernice 2016/801, aby opravný prostriedok upravený vnútroštátnym právom proti rozhodnutiu o zamietnutí žiadosti o vstup na územie na účely štúdia umožňoval súdu nahradiť posúdenie správneho orgánu vlastným posúdením a zmeniť rozhodnutie tohto orgánu alebo postačuje kontrola zákonnosti, ktorá súdu umožňuje vytknúť nezákonnosť, najmä zjavne nesprávne posúdenie, zrušením rozhodnutia správneho orgánu?
(1)
Ú. v.
EÚ L 132, 2016, s. 21
Odvolanie podané 15. februára 2023: Trasta Komercbanka AS proti rozsudku Všeobecného súdu (deviata komora) z 30. novembra 2022 vo veci T-698/16, Trasta Komercbanka a iní/ECB (Vec C-90/23 P) (2023/C 134/06) Jazyk konania: angličtina Účastníci konania Odvolateľka: Trasta Komercbanka AS (v zastúpení: O. Behrends, Rechtsanwalt)